Frambu arrangerer gratis kurs for personer med diagnose og familiene deres. Kursene tar utgangspunkt i enkeltdiagnoser, diagnosegrupper og diagnoseovergripende tema og planlegges i nært samarbeid med respektive brukerorganisasjoner. For barn og unge med sjeldne diagnoser arrangeres det hver sommer leirer. I forlengelsen av kurs og leirer kan det også gis støtte til nettverksbygging i deltakernes lokalsamfunn ved at personer fra Frambu deltar på møter, konferanser og seminarer.